CELEX: 62007CN0531
Language: lv
Date: 2007-11-29 00:00:00
Title: Lieta C-531/07: Lūgums sniegt prejudiciālu nolēmumu — Izteikts ar Oberster Gerichtshof (Austrija) 2007. gada 29. novembra rīkojumu — Fachverband der Buch- und Medienwirtschaft / LIBRO Handelsgesellschaft mbH

9.2.2008   
            
            
               LV
            
            
               Eiropas Savienības Oficiālais Vēstnesis
            
            
               C 37/14
            
         Lūgums sniegt prejudiciālu nolēmumu — Izteikts ar Oberster Gerichtshof (Austrija) 2007. gada 29. novembra rīkojumu — Fachverband der Buch- und Medienwirtschaft/LIBRO Handelsgesellschaft mbH
   
   (Lieta C-531/07)
   (2008/C 37/19)
   Tiesvedības valoda — vācu
   Iesniedzējtiesa
   
      Oberster Gerichtshof (Austrija)
   Lietas dalībnieki pamata procesā
   
      Prasītāja: Fachverband der Buch- und Medienwirtschaft
   
   
      Atbildētāja: LIBRO Handelsgesellschaft mbH
   
   Prejudiciālie jautājumi
   
               1)
            
            
               Vai EKL 28. pants ir jāinterpretē tā, ka tas principā aizliedz piemērot tādas valsts tiesību normas, saskaņā ar kurām tikai vācu valodā publicētu grāmatu importētājiem ir pienākums noteikt un publiski paziņot mazumtirgotājam saistošu iekšzemē ievestu grāmatu pārdošanas cenu, turklāt importētājs nedrīkst pārsniegt izdevēja izdevējvalstī noteikto vai ieteikto mazumtirdzniecības cenu vai arī izdevēja, kura juridiskā adrese nav valstī, kas ir noslēgusi Līgumu par Eiropas Ekonomikas zonu (EEZ), iekšzemē ieteikto mazumtirdzniecības cenu, atskaitot tur ietverto pievienotās vērtības nodokli, bet pastāv izņēmums, ka importētājs, kurš valstī, kas ir noslēgusi EEZ līgumu, grāmatas pērk par zemāku cenu nekā parastā cena, var atbilstoši iegūtajai tirdzniecības priekšrocībai samazināt izdevēja izdevējvalstī noteikto vai ieteikto cenu, bet reimportēšanas gadījumā — iekšzemes izdevēja noteikto cenu?
            
         
               2)
            
            
               Ja atbilde uz pirmo jautājumu ir apstiprinoša,
               vai EKL 28. pantam principā pretrunā esošie (iespējams, arī kā brīvu preču apriti ietekmējoši pārdošanas noteikumi) valsts tiesību akti, kuros noteikta saistoša grāmatu cena, kā aprakstīts pirmajā jautājumā, un kuru mērķis ir vispārēji raksturots kā nepieciešamība ņemt vērā to, ka “grāmatas ir kultūras prece, patērētāju interesēs ir, lai grāmatu cenas būtu atbilstošas, kā arī grāmatu tirdzniecības saimniecisko realitāti”, ir attaisnojami saskaņā ar EKL 30. pantu vai 151. pantu, piemēram, tāpēc, ka grāmatu izdošanas atbalstīšana, grāmatu daudzveidība par regulētām cenām un grāmattirgotāju dažādība ir vispārējās interesēs, lai gan nav empīrisku datu, kas liecinātu, ka tiesību aktos regulēta grāmatu cena ir piemērots līdzeklis nospraustā mērķa sasniegšanai?
            
         
               3)
            
            
               Ja atbilde uz pirmo jautājumu ir noliedzoša,
               vai valsts tiesību akti, kuros noteikta saistoša grāmatu cena, kā aprakstīts pirmajā jautājumā, ir saderīgi ar EKL 3. panta 1. punkta g) apakšpunktu, 10. pantu un 81. pantu, lai gan tie hronoloģiski un pēc būtības turpināja agrākās grāmattirgotāju līgumiskās saistības par izdevēju noteiktām izdevumu cenām (1993. gada Sammelreverssystem) un aizstāja šo līgumisko sistēmu?